OpenLLM-France/wikimedia huggingface dataset:
# Towner

Towner és una població dels Estats Units a l'estat de Dakota del Nord. Segons el cens del 2000 tenia 574 habitants.

## Demografia

Segons el cens del 2000, Towner tenia 574 habitants, 295 habitatges, i 158 famílies. La densitat de població era de 267 hab./km².
Dels 295 habitatges en un 18,3% hi vivien nens de menys de 18 anys, en un 44,7% hi vivien parelles casades, en un 6,4% dones solteres, i en un 46,4% no eren unitats familiars. En el 42% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,66.
Per edats la població es repartia de la següent manera: un 17,1% tenia menys de 18 anys, un 6,1% entre 18 i 24, un 20,7% entre 25 i 44, un 27,2% de 45 a 60 i un 28,9% 65 anys o més.
L'edat mediana era de 50 anys. Per cada 100 dones de 18 o més anys hi havia 82,4 homes.
La renda mediana per habitatge era de 25.536 $ i la renda mediana per família de 44.375 $. Els homes tenien una renda mediana de 29.500 $ mentre que les dones 17.375 $. La renda per capita de la població era de 19.598 $. Entorn del 3,2% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Towner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Towner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Un traductor

Un traductor és una pel·lícula cubano-canadenca de 2018, dirigida per Rodrigo Barriuso i Sebastián Barriuso.
La pel·lícula va ser seleccionada per a representar Cuba en la categoria de Millor pel·lícula internacional de la 92a edició dels Premis Óscar, però finalment no fou nominada.

## Argument

Un professor de literatura russa en la Universitat de l'Havana haurà de treballar com traductor de nens víctimes de l'accident de Txernòbil que han estat enviats a Cuba per a rebre assistència mèdica.

## Repartiment

* Rodrigo Santoro: Malin
* Maricel Álvarez: Gladys
* Yoandra Suárez: Isona
* Nikita Semenov: Alexi
* Jorge Carlos Perez Herrera: Javier
* Genadijs Dolganovs: Vladimir
* Milda Gecaite: Olga
* Eslinda Nuñez: Dr. Rivas
* Osvaldo Doimeadios: Dr. Sanchez
* Nataliya Rodina: Elena

## Premis i nominacions

Ha estat guardonada amb el Golden Goblet al millor director del Festival Internacional de Cinema de Xangai i el premi a la millor pel·lícula centreamericana al Festival Internacional de Cinema de Panamà.

## Referències

* ↑ «La coproducción de Cuba y Canadá "Un traductor"», 12-11-2019.
* ↑ «Óscar 2020: luego del batacazo del año pasado, Cuba prueba esta vez con “Un traductor” de Rodrigo Barriuso y Sebastián Barriuso» (en español). Premios Óscar. [Consulta: 17 novembre 2019].
* 1 2 Linden, Sheri. «'Un Traductor' ('A Translator'): Film Review - Sundance 2018». The Hollywood Reporter, 19-01-2018. [Consulta: 30 agost 2019].
* ↑ Premiada en Shanghai la película «Un traductor», oncubanews, 25 de juny de 2018
* ↑ “Un traductor” gana premio en Panamá como mejor película de Centroamérica y el Caribe, Cubercuba, 11 d'abril de 2019
# Trenton (Florida)

Trenton és una població dels Estats Units a l'estat de Florida. Segons el cens del 2008 tenia 1.722 habitants.

## Demografia

Segons el cens del 2000, Trenton tenia 1.617 habitants, 608 habitatges, i 390 famílies. La densitat de població era de 241,1 habitants/km².
Dels 608 habitatges en un 33,6% hi vivien nens de menys de 18 anys, en un 42,4% hi vivien parelles casades, en un 19,4% dones solteres, i en un 35,7% no eren unitats familiars. En el 30,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,6% tenia menys de 18 anys, un 8,4% entre 18 i 24, un 23,6% entre 25 i 44, un 18,8% de 45 a 60 i un 21,6% 65 anys o més.
L'edat mediana era de 37 anys. Per cada 100 dones de 18 o més anys hi havia 75,7 homes.
La renda mediana per habitatge era de 25.259 $ i la renda mediana per família de 29.773 $. Els homes tenien una renda mediana de 24.000 $ mentre que les dones 21.302 $. La renda per capita de la població era de 13.054 $. Entorn del 18,9% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Trenton». American Fact Finder. Oficina del Cens dels Estats Units, 12-01-2010.
# Trenton (Missouri)

Trenton és una població dels Estats Units a l'estat de Missouri. Segons el cens del 2000 tenia 6.216 habitants.

## Demografia

Segons el cens del 2000, Trenton tenia 6.216 habitants, 2.673 habitatges, i 1.641 famílies. La densitat de població era de 411,7 habitants per km².
Dels 2.673 habitatges en un 25,6% hi vivien nens de menys de 18 anys, en un 49% hi vivien parelles casades, en un 9,4% dones solteres, i en un 38,6% no eren unitats familiars. En el 35,2% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,81.
Per edats la població es repartia de la següent manera: un 22% tenia menys de 18 anys, un 9,1% entre 18 i 24, un 23% entre 25 i 44, un 22,2% de 45 a 60 i un 23,7% 65 anys o més.
L'edat mediana era de 42 anys. Per cada 100 dones de 18 o més anys hi havia 80,4 homes.
La renda mediana per habitatge era de 25.733 $ i la renda mediana per família de 33.317 $. Els homes tenien una renda mediana de 26.959 $ mentre que les dones 16.505 $. La renda per capita de la població era de 15.834 $. Entorn del 12,7% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Trenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Uranoscopus cognatus

Uranoscopus cognatus és una espècie de peix pertanyent a la família dels uranoscòpids.

## Descripció

* Pot arribar a fer 16,5 cm de llargària màxima.
* 4-5 espines i 13-14 radis tous a l'aleta dorsal i 12-15 radis tous a l'anal.
* La primera aleta dorsal presenta 4 (rarament 3) espines.

## Hàbitat

És un peix marí, demersal i de clima tropical.

## Distribució geogràfica

Es troba a Indonèsia, Papua Nova Guinea i el nord-oest d'Austràlia.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius).
* ↑ uBio (anglès)
* ↑ Cantor, T. E., 1849. Catalogue of Malayan fishes. J. Asiatic Soc. Bengal v. 18 (pt 2): i-xii + 983-1443, Pls. 1-14.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Sainsbury, K.J., P.J. Kailola i G.G. Leyland, 1985. Continental shelf fishes of the northern and north-western Australia. CSIRO Division of Fisheries Research; Clouston & Hall and Peter Pownall Fisheries Information Service, Canberra, Austràlia. 375 p.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Blaber, S.J.M., D.T. Brewer i A.N. Harris, 1994. Distribution, biomass and community structure of demersal fishes of the Gulf of Carpentaria, Australia. Aust. J. Mar. Freshwat. Res. 45(3):375-396.
* ↑ Kishimoto, H., 2001. Uranoscopidae. Stargazers. P. 3519-3531. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Urna (mesura)

Urna (plural llatí urnae) era una mesura romana de capacitat de líquids, equivalent a la meitat de la principal mesura d'aquesta mena, l'àmfora o quadrantal.
El seu nom derivaria de la funció més general d'una urna, que era un atuell per contenir aigua o altres substàncies (tant líquids com sòlids). Hi havia també urnes amb una finalitat religiosa i urnes amb finalitat electoral. Titus Livi parla dels nominibus in urnam coniectis ('un cop posats els noms dins de les urnes'). Per aquest últim significat vegeu urna romana.

## Referències

* ↑ Seva i Llinares, Antoni (dir.). Diccionari Llatí-Català. Barcelona: Enciclopèdia Catalana, 1993, p. 1612. ISBN 8477396310.
Viccionari
# UNPROFOR

La Força de protecció de les Nacions Unides, UNPROFOR, eren les principals tropes de les Nacions Unides pel manteniment de la pau a Croàcia i a Bòsnia i Hercegovina durant les guerres iugoslaves. El seu servei va tenir lloc entre el febrer de 1992 i el març de 1995.
L'UNPROFOR estava compost per gairebé 39.000 efectius, 320 dels quals van ser morts en servei, dels següents països per ordre alfabètic: Argentina, Bangladesh, Bèlgica, Brasil, Canadà, Colòmbia, Dinamarca, Egipte, Espanya, Eslovàquia, Estats Units, Federació Russa, Finlàndia, França, Ghana, Índia, Indonèsia, Irlanda, Itàlia, Jordània, Kenya, Lituània, Malàisia, Nepal, Nova Zelanda, Nigèria, Noruega, Països Baixos, Pakistan, Polònia, Portugal, Regne Unit, República Txeca, Suècia, Suïssa, Tunísia, Turquia, Ucraïna i Veneçuela.
Els comandants de l'UNPROFOR van ser:
* General Satish Nambiar (Índia, març del 1992 - març del 1993)
* General Lars-Eric Wahlgren (Suècia, març de 1993 - juny del 1993)
* General Jean Cot (França, juny del 1993 - març del 1994)
* General Bertrand de Sauville de La Presle (França, març del 1994)
Principals oficials:
* General Lewis MacKenzie (Canadà - Sector Sarajevo 1992)
* General Philippe Morillon (França, octubre del 1992 - juliol del 1993)
* General Bernard Janvier (França)
* General Francis Briquemont (Bèlgica, ? - 17 de gener del 1994)
* General Michael Rose (Regne Unit, 17 de gener del 1994 - 25 de febrer del 1995)
* General Rupert Smith (Regne Unit, 25 de febrer del 1995)

## Referències

* ↑ Mahmutćehajić, Rusmir. The denial of Bosnia. University Park, PA: Pennsylvania University Press, 2000. ISBN 0-271-02030-X.
* ↑ «Capítulo V. Órganos subsidiarios del Consejo de Seguridad» (pdf). Nacions Unides. [Consulta: 4 juliol 2021].
* 1 2 3 «Former Yugoslavia - UNPROFOR» (en anglès). Nacions Unides, 01-09-1996. [Consulta: 4 juliol 2021].
# Trimma annosum

Trimma annosum és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,3 cm de longitud total.

## Hàbitat

És un peix marí de clima tropical i associat als esculls de corall fins als 14 m de fondària.

## Distribució geogràfica

Es troba des de les Maldives i l'Índia fins a Papua Nova Guinea.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Winterbottom, R., 2003. A new species of the gobiid fish Trimma from the western pacific and northern Indian Ocean coral reefs, with a description of its osteology. Zootaxa Núm. 218: 1-24.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Nguyen, N.T. i V.Q. Nguyen, 2006. Biodiversity and living resources of the coral reef fishes in Vietnam marine waters. Science and Technology Publishing House, Hanoi.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Urraca López de Haro

Urraca López de Haro (1160 $^{(Gregorià)}$ - Vileña, 1230 $^{(Gregorià)}$) va ser una noble castellana, filla del senyor Lope Díaz I d'Haro i d'Aldonza Rodriquez.
El 1887 va casar-se amb Ferran II de Lleó, amb qui havia tingut l'infant Garcia, que va morir abans de 1184. El matrimoni va tenir un altre fill, Sanç Fernández de Lleó, per a qui va pretendre la corona. Finalment però la noblesa de Lleó va inclinar-se a favor d'Alfons IX de Lleó, fill de Ferran II i Urraca de Portugal. Amb l'ajuda del rei castellà Alfons VIII va continuar intrigant, fins que Alfons IX de Lleó i Alfons VIII de Castella signaren la pau de Tordehumos (20 d'abril de 1194), en virtut de la qual Urraca va conservar el seu estàtus i diverses vil·les que constituïen el seu dot. No obstant això, el seu fillastre les hi va prendre el 1202.
Va fundar el monestir de Vileña, on va retirar-se i on va ser enterrada.

## Referències

* 1 2 3 «Urraca López de Haro». Gran Enciclopèdia Catalana. Barcelona: Grup Enciclopèdia Catalana.
# Consell Econòmic, Social i Cultural

El Consell Econòmic, Social i Cultural (ECOSOCC) és una entitat de la Unió Africana que fa de pont entre els governs de la regió i les organitzacions civils d'Àfrica. Està format per
* 2 representants de cada país membre
* 15 coordinadors
* 10 experts d'àrea
* 5 membres encarregats de la renovació de càrrecs
Les àrees en què treballa el consell són: la pau, les infraestructures, el benestar social i la salut, el desenvolupament tecnològic, el comerç, el desenvolupament rural, la igualtat entre gèneres, la sida, la gestió dels ajuts internacionals i la modernització econòmica.
# Babahoyo

Babahoyo és una ciutat equatoriana, capital del cantó Babahoyo i de la província de Los Ríos. Està situada en la parròquia urbana de Barreiros a prop de la desembocadura del riu Babahoyo en el riu Guayas. És un centre de producció, transformació i distribució agrícola i miner. Disposa d'un important port fluvial. Des del punt de vista demogràfic és la segona ciutat de la província, després de Quevedo, tenint una població d'uns 90.191 habitants.

## Referències

* ↑ http://www.inec.gob.ec/cpv/index.php?option=com_content&view=article&id=232&Itemid=129&lang=es Arxivat 2015-09-24 a Wayback Machine.
* ↑ http://www.ecuadorencifras.gob.ec/wp-content/plugins/download-monitor/download.php?id=334&force=0

## Enllaços externs

* Babahoyo - Lloc web oficial
# Fals sòl

Un fals sòl és un espeleotema càrstic consistent en un romanent d'una colada que es formà damunt d'un substrat de sediments blans que, posteriorment, s'han rentat, quedant la colada penjada per damunt del sòl. Els falsos sòls poden romandre com un pont entre parets de pas complet o només com una projecció d'una paret. Se'n troben de prims que són fàcilment trencables, però també de gruixuts molt forts.

## Referències

* ↑ «Espeleotemas». Fundación Cueva de Nerja. Fundación Cueva de Nerja. [Consulta: 6 febrer 2013].
* ↑ UIS Commission on Karst Hydrogeology and Speleogenesys. «False floor». Speleogenesis. Scientific Network. Arxivat de l'original el 2012-11-26. [Consulta: 10 febrer 2013].
# Adelardo Rodríguez Sánchez

Adelardo Rodríguez Sánchez (Badajoz, 26 de setembre de 1939), conegut com a Adelardo, és un exfutbolista espanyol de la dècada de 1960.
Destacà al Club Atlético de Madrid durant més de 15 temporades, de 1959 a 1976.
A més fou 14 cops internacional amb la selecció espanyola, amb la qual disputà dos Mundials i fou campió de l'Eurocopa de futbol.

## Referències

* ↑ Adelardo Rodríguez Sánchez a BDFutbol
* ↑ Adelardo Rodríguez Sánchez a National-Football-Teams.com (anglès)
* ↑ Adelardo Rodríguez Sánchez Fitxa i estadístiques a la FIFA
* ↑ National team data at BDFutbol
Adelardo Rodríguez Sánchez amb la selecció espanyola - Caixes de navegació :
Selecció de futbol d'Espanya – Copa del Món de futbol 1962
1 Araquistáin •
2 Sadurní •
3 Carmelo •
4 Collar •
5 Del Sol •
6 Di Stéfano •
7 Echeberría •
8 Garay •
9 Gento •
10 Gràcia •
11 Rivilla •
12 Peiró •
13 Pachín •
14 Puskás •
15 E. Martínez •
16 Reija •
17 Rodri •
18 Adelardo •
19 Santamaría •
20 Segarra •
21 Suárez •
22 Vergés •
Seleccionador: Herrera
Selecció de futbol d'Espanya – Copa del Món de futbol 1966
1 Iribar •
2 Sanchís •
3 Eladio •
4 Del Sol •
5 Zoco •
6 Glaría •
7 Ufarte •
8 Amancio •
9 Marcelino •
10 Suárez •
11 Gento •
12 Betancort •
13 Reina •
14 Rivilla •
15 Reija •
16 Olivella •
17 Gallego •
18 Pirri •
19 Fusté •
20 Peiró •
21 Adelardo •
22 Lapetra •
Seleccionador: Villalonga :
# Republic (Washington)

Republic és una població dels Estats Units a l'estat de Washington. Segons el cens del 2000 tenia 954 habitants.

## Demografia

Segons el cens del 2000, Republic tenia 954 habitants, 411 habitatges, i 244 famílies. La densitat de població era de 233,1 habitants per km².
Dels 411 habitatges en un 31,4% hi vivien nens de menys de 18 anys, en un 44% hi vivien parelles casades, en un 11,7% dones solteres, i en un 40,4% no eren unitats familiars. En el 36,5% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,96.
Per edats la població es repartia de la següent manera: un 26% tenia menys de 18 anys, un 7,3% entre 18 i 24, un 24,4% entre 25 i 44, un 27,9% de 45 a 60 i un 14,4% 65 anys o més.
L'edat mediana era de 40 anys. Per cada 100 dones de 18 o més anys hi havia 88,8 homes.
La renda mediana per habitatge era de 25.284 $ i la renda mediana per família de 30.357 $. Els homes tenien una renda mediana de 28.750 $ mentre que les dones 24.286 $. La renda per capita de la població era de 14.427 $. Aproximadament el 20,2% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Republic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Republic». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Fals pebrer

El fals pebrer o pebrer bord (Schinus molle) és un arbre perennifoli de la família de les Anacardiàcies que sol fer de 5 a 7 metres d'alçada.
És originari dels altiplans de Bolívia, el Perú i Xile. És molt apreciat com a arbre ornamental gràcies a la seva forma, semblant a la del salze, i també a l'agradable olor que desprèn. El tronc pot arribar, amb els anys, a un diàmetre de 40 cm. Les fulles, aromàtiques i lanceolades, alternades i pennades, poden arribar fins als 30 cm de llargada.
El fruit, amb una aroma semblant a la del pebre, es pot consumir, però només en petites quantitats, perquè és lleugerament tòxic. Les baies, molt nombroses, li donen una olor molt aromàtica i intensa. No és una espècie exigent pel que fa a la terra: creix en sòls pobres i no necessita fertilitzants. No té problemes de tolerància a la llum directa del sol, com es pot deduir del seu origen geogràfic.
# Fernando Barceló Aragón

Fernando Barceló Aragón (Osca, 6 de gener de 1996) és un ciclista espanyol. Format com amateur a l'equip de promeses d'Alberto Contador, actualment milita a l'equip amateur de la Fundación Euskadi-EDP. L'agost del 2017, s'inicià com aprenent a les files del Cofidis.

## Palmarès

* 2014
** Campió d'Espanya júnior en contrarellotge
* 2015
** Vencedor d'una etapa a la Volta a Castelló
** 2n a la Volta a Castelló
** 2n a la Volta a la Corunya
** 3r a la Volta a Navarra
* 2016
** 2n a la Pujada a Gorla
** 3r a la Clàssica Xavi Tondo

### Resultats a la Volta a Espanya

* 2019. 95è de la classificació general
* 2020. No surt (6a etapa)
* 2023. 48è de la classificació general

## Referències

* ↑ «Fernando Barceló firma con la Fundación Euskadi». .sporthuesca.com, 07-10-2016 [Consulta: 23 juny 2017]. Arxivat 12 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-12. [Consulta: 23 juny 2017].
* ↑ «Fernando Barceló acepta la propuesta del Cofidis». sporthuesca.com, 23-07-2017 [Consulta: 12 agost 2017]. Arxivat 12 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-12. [Consulta: 12 agost 2017].

## Enllaços externs

* Fitxa a Sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fernando Augusto de Abreu Ferreira

Fernando Abreu és un futbolista brasiler, que ocupa la posició de defensa central. Va nàixer a Sao Paulo el 3 d'octubre de 1984. Té passaport italià.
Després de passar pels filials del Sao Paulo FC, FC Porto i Torino FC, el 2003 aplega a la disciplina del Racing de Santander, amb qui només hi juga un encontre a la màxima categoria amb el primer equip.
Posteriorment milita al filial de l'Atlètic de Madrid, i el 2009, recala l'Olimpija Ljubljana eslovè.

## Enllaços externs

* Fitxa del jugador